Toe drink ons tee – toortsie.com
Toe drink ons tee
September 1, 2018 Augustus 31, 2018 ~ Toortsie
Een van my groot ondernemings toe ek dorp toe getrek het, was om deel van die dorp se gemeenskap te word. Daarom probeer ek, wanneer ek wel die slag tuis is, deel te neem aan die aktiwiteite wat hier aangebied word.
Ek wil my lus vir mense bevredig wanneer ek hier is, my lus vir gesels, anders raak ek so geselshonge, en praat dat mense se ore begin tuit.
Een keer wat ek by die huis was, sms ek ‘n klompie mense dat ek die week hier is, iewers moet ons ‘n teetjie inwerk en net daar ontstaan ‘n groepie, die teedrinkers! Wanneer ek dus die kans het, stuur ek ‘n whattsapp en sê, kom, hier’s tee!
Intussen het die groepie al gegroei en elke keer nooi ons nog mense by. Party kan dit miskien nie hierdie keer maak nie, maar weer ‘n ander keer.
Hoe moeilik kan dit nou wees om gou by ‘n winkel in te hardloop en ‘n eetdingetjie te gryp of ‘n welbekende Toortsie Spinasietert, sonder ekstra kruitjies natuurlik, in die oond te druk? En hier en daar bring iemand ‘n eetdingetjie saam en vir net ‘n bietjie meer as ‘n uur klets ons soos net vroue kan. Te lekker!
En daarna? Dan sit ons ons gewone dagtaak voort met net so ‘n effense ekstra huppel in ons stap.
Tot ons weer tee drink.
‹ PreviousHoe weet mense van my nuwe blog?
31 thoughts on “Toe drink ons tee”
September 1, 2018 om 7:17 vm
Klink so gesellig
September 1, 2018 om 7:21 vm
Vinnig, gesellig, lekker, geen moeite
September 1, 2018 om 7:30 vm
Jy moet sê waar jy bly sodat ek kan kom afloer as ek naby is eendag😉
September 1, 2018 om 7:33 vm
Jy hoef nie af te loer nie 😁 jy kan kom saamkuier. Bredasdorp. Hoe ver is dit van jou af?
September 1, 2018 om 7:39 vm
O genade dink dis baie vêr van jou af, ek is in Brits naby Pretoria. maar ek sal dit nou geniet hoor….
September 1, 2018 om 9:12 vm
Maar jy kan net so maak. 😁
September 1, 2018 om 9:14 vm
Mmmmmm, sal vir Una vra om jou my whatsapp nommer aantestuur, julle praat mos op whatsapp? Dan kan ek jou sê as ek eendag daai kant toe kom …
September 1, 2018 om 9:15 vm
Jy kan gerus. 😁
September 1, 2018 om 7:20 vm
Dankie Toorts, dit was heerlik! Ja deesdae is almal so besig dat n mens n bietjie teedrink moet reël!
September 1, 2018 om 7:22 vm
Almal het, glo ek, met ‘n lekker hart daar weggestap. Ons doen dit eendag weer! 😁 Jou bantingkoekies was heerlik.
September 1, 2018 om 7:51 vm
Ek het twee vaste afsprake weekliks. Dinsdae met twee vriendinne en Woensdae met twee ander. Dis mense wat ek al meer as dertig jaar ken. Dis dan sommer ‘n kopskoonmaak en onderskragingsessie ook. Soms broodnodig. Vriendinne se waarde is onskatbaar.
September 1, 2018 om 9:13 vm
Prysloos. Want as jy drie-drie kuier, kuier jy beslis anders. Dan kan jy diep gesels.
September 1, 2018 om 8:41 vm
Dis te lekker om so n kuieruurtjie te he. Ek het n Dinsdag vriendin en dan n Woensdag n groep tee. Dit wissel meestal want almal kan nie altyd kom nie. Hul het nou n aand uitgaan ook eenmaal per maand. Dis nie in my lyn so in die aand nie.
Aand uitgaan sal vir my ook moeilik wees.
September 1, 2018 om 9:35 vm
Veral as mens op jou eie is. Vroeer jare het ek dit wel gedoen maar nou het ek nie meer lus nie. Die weer is hier ook die meeste van die tyd onplesierig.
September 1, 2018 om 9:32 vm
Ek hoop julle het ‘n rooiwyn groepie ook… ek dink ek en my Nellie sal daar ‘n draai wil loop… ons laaik nie tee nie! 😉
September 1, 2018 om 1:05 nm
September 1, 2018 om 1:13 nm
Lyk my jy wil onse ou groepie join! Welkom!
September 1, 2018 om 2:02 nm
Ons kan natuurlik hier en daar ‘n uitsondering maak!
September 1, 2018 om 8:06 nm
Mmmm… ek wonder… narre by die parteitjie is ook uitsonderinge! Ek glo wat goed is vir die een is goed vir die ander. Nee wat, dis of tee of rooi druiwesap… die een hoort nie saam met die ander nie!!
Eintlik, dit val my nou by… julle is daar in die middel van die wynland… gooi weg daai tee goed… dit hoort nie daar nie! 😀
September 1, 2018 om 8:31 nm
Jy verstaan verkeerd. Ons is tussen die graanlande. Bier is die ding!
September 1, 2018 om 9:08 nm
OOOooo… banting bier? Ek sien! Stuur aseblief daai “low carb” bier resep… ek wil ook maak! 😉 (Nou water my bek alweer… )
September 1, 2018 om 10:16 nm
September 1, 2018 om 10:48 nm
Ek vermoed onse Nellie is die hoenders in. Sy het verdwyn.
September 1, 2018 om 1:10 nm
Hier in ons miniatuurdorpie kan jy maar net buite op die stoeptrappies of ‘n tuinbankie gaan sit, jy kry blitsvinnig geselskap. My man is die groot kuiergees en ek sit soms en blog, en dan luister ek sommer die gesprekke af … 😄
September 1, 2018 om 2:05 nm
Ek sal daarvan hou!
Kameel se gebabbel sê:
September 1, 2018 om 3:07 nm
net ‘n toets
September 1, 2018 om 4:46 nm
September 5, 2018 om 6:49 nm
Toortsie, Ek weet ek is nou op die verkeerde blad, maar weet nie hoe om terug te gaan nie. Het jy reggekom met die trourok storie? Ons het iemand in ons familie wat trourokke maak. Werk saam met bekende mode ontwerpers van ons land. Het ek al programme op TV gehad.
Ek het nog nie reggekom nie, hier volg nog ‘n storie daaroor. Ek het ‘n probleem met tyd, so ek moet sommer klaar koop, want ons pendel mos elke week. 🙂 Waar woon hierdie persoon?